Gedenkdiens vir Winnie by konstitusionele hofWinnie Madikizela-Mandela. Foto: Dumisani Sibeko/ANA Die Nelson Mandela-stigting, staatsamptenare en Graça Machel het Maandag by die konstitusionele hof bymekaargekom ter nagedagtenis aan wyle Winnie Madikizela-Mandela. Madikizela-Mandela is op Paasmaandag oorlede by die Netcare Milpark-hospitaal in Parktown. ŉ Groot getal vroue het ook die geleentheid bygewoon. Die ANC het intussen ook ŉ gedenkmuur onthul buite Luthuli-huis in Johannesburg. Verskeie gedenkdienste word oor die land heen gereël voor Madikizela-Mandela oor die naweek begrawe sal word.